17.3.2023
FI
Euroopan unionin virallinen lehti
C 101 A/11
Ansioluetteloa ei pidetä asiakirjatodisteena työkokemuksesta, tutkinnosta/tutkinnoista tai tarvittaessa kielitai­ dosta.
Hakemuksessa ei ole mahdollista viitata aiemman hakemuksen liitteenä ladattuihin asiakirjoihin, hakulomakkeisiin tai muihin asiakirjoihin.
3.3.2 Yleisiä edellytyksiä koskevat asiakirjatodisteet Tässä vaiheessa ei tarvitse esittää asiakirjoja sen osoittamiseksi, että — hakija on Euroopan unionin jonkin jäsenvaltion kansalainen — hakijalla on täydet kansalaisoikeudet — hakija on täyttänyt asevelvollisuutta koskevan lainsäädännön mukaiset velvollisuutensa — hakija täyttää tehtävien hoitamisen edellyttämät hyvää mainetta koskevat vaatimukset — hakijan kielitaito vastaa hakemuksessa ilmoitettua, paitsi jos ilmoituksessa nimenomaisesti niin mainitaan.
Hakijan on rastittava vakuutusta koskeva kohta.
Näin hakija vakuuttaa, että hän täyttää nämä edellytykset ja että hänen ilmoittamansa tiedot ovat todenmukaiset ja täydelliset.
Nämä asiakirjat tarkistetaan joka tapauksessa palvelukseen ottamisen yhteydessä.
3.3.3 Erityisedellytyksiä koskevat asiakirjatodisteet Hakijan on toimitettava valintalautakunnalle kaikki tiedot ja asiakirjat, joiden avulla valintalautakunta voi varmistaa hakulomakkeessa esitettyjen tietojen paikkansapitävyyden.
Tu t k i n t o t o d i s t u k s e t j a / t a i m u u t t o d i s t u k s e t s u o r i t e t u i s t a o p i n n o i s t a Hakijan on toimitettava hakulomakkeen yhteydessä liitteinä mieluiten pdf-muodossa jäljennökset keskiasteen ja korkea-asteen koulutuksen tutkintotodistuksista tai muista todistuksista osoitukseksi ilmoituksessa vaaditun tasoisten opintojen suorittamisesta.
Asiakirjojen on oltava luettavissa olevaa laatua.
Valintalautakunta ottaa huomioon Euroopan unionin jäsenvaltioiden koulutusjärjestelmien rakenteelliset erot (katso tämän oppaan liite I ja liite II).
Jos hakijan tutkintotodistus on kolmannen maan antama, siihen on liitettävä Euroopan unionin jäsenvaltion toimivaltaisen viranomaisen antama ilmoitus vastaavuudesta.
Kun kyseessä on tutkintotodistus, joka koskee korkea-asteen koulutusta, hakemukseen on liitettävä mahdollisimman tarkat tiedot opintojen kestosta ja opiskelluista aineista, jotta valintalautakunta voi arvioida, antaako tutkinto valmiudet kyseessä oleviin tehtäviin.
Ammattikoulutuksen, täydennyskoulutuksen ja erikoistumiskoulutuksen osalta hakijan on ilmoitettava, onko kyseessä kokoaikainen, osa-aikainen vai iltaopiskelu, sekä opiskellut aineet ja opintojen virallinen kesto.
Nämä tiedot pyydetään lataamaan yhtenä tiedostona, mieluiten pdf-muodossa.
Ty ö k o k e m u s Jos kilpailuilmoituksessa edellytetään työkokemusta, ainoastaan vaaditun tutkinnon suorittamisen jälkeen hankittu työkokemus otetaan huomioon.
Asiakirjatodisteista on ehdottomasti käytävä ilmi työkokemuksen kesto ja taso, ja niissä on esitettävä työtehtävien laatu mahdollisimman yksityiskohtaisesti, jotta valintalautakunta voi arvioida, antaako työkokemus valmiudet kyseessä oleviin tehtäviin.
Jos samasta työkokemuksesta on useita asiakirjoja, hakijan on ladattava ne yhtenä tiedostona.
Apply4EP-alustalle voi ladata asiakirjoja, joista kunkin enimmäiskoko on 5 MB.
Kaikki ilmoitetut työssäolojaksot on näytettävä toteen asiakirjoilla, joita ovat muun muassa — entisten työnantajien ja nykyisen työnantajan antamat todistukset, jotka osoittavat kilpailuun/valintamenettelyyn osallistumiseen edellytetyn työkokemuksen — jos hakija ei voi luottamuksellisuussyistä esittää tarvittavia työtodistuksia, niiden sijaan on ehdottomasti toimitettava jäljennökset työsopimuksesta tai työhönottoasiakirjasta sekä ensimmäisestä ja viimeisestä palkkakuitista — itsenäisestä ammatinharjoittamisesta (yrittäjät, freelance-työntekijät tms.) käyvät todisteiksi laskut, joissa toimeksiannot on eritelty, tai muut tarkoitukseen soveltuvat viralliset asiakirjatodisteet.